Həmyerlimiz Türkiyə ictimaiyyətini heyrətləndirdi (FOTO)\n18 Dekabr 2014 12:03\nTürkiyənin İstanbul şəhərində “Niş Art” galereyasında Tünzalə Məmmədzadə və tələbələrinin “İpəkdə yaşayan izlər” adlı rəsm sərgisi keçirilib. Publika.az-ın məlumatına görə, sərgidə Tünzalə Məmmədzadə və tələbələri Elmar Məmmədzadə, Mahizər İbadzadə və Fərid Salamlının şəffaf ipək üzərində yaratdıqları 50-yə yaxın əsərləri nümayiş olunub.\nSərgidə Azərbaycan Respublikasının Əməkdar İncəsənət Xadimi Ziyadxan Əliyev, Azərbaycan Respublikasının İstanbuldakı konsulu Esmira Hüseynova, “Yeditepe” Universitetinin dosenti Teymur Rzayev, Türkiyede yaşayan azərbaycanlı rəssamlar Ədalət Qarayev, Əbülfəz Fərəcoğlu sərginin açılışında çıxış edərək rəssamın yaradıcılığının Azərbaycan rəssamlığında yeni yol olduğunu vurğulayaraq sərgilənən əsərləri yüksək dəyərləndirib və uğurlar arzulayıblar. Sərginin açılışında Ziyadxan Əliyev Rəssamlar İttifaqının Təbrikini rəssama təqdim etdi.\nSonda rəssam Tünzalə Məmmədzadə başda Ziyadxan Əliyev olmaqla sərginin açılışında çıxış edən qonaqlara təşəkkürünü bildirib, xarici ölkələrdə də Azərbaycan rəssamlığını layiqincə təmsil edəcəyini söyləyib.\nQeyd edək ki, Tünzalə Məmmədzadə Azərbaycan Dövlət Rəssamlıq Akademiyasının və Marmara Universitetinin doktorantura pilləsində təhsil alır. Yaradıcılığını Türkiyə Cumhuriyyətində davam etdirən həmyerlimiz rəssam Tünzalə Məmmədzadə dekorativ tətbiqi sənətlə təsviri sənəti sintez edərək şəffaf ipək üzərində rəsm əsəsrləri yaradan ilk rəssamdır.


Güney Azərbaycanda Maarifçilik hərəkatına bir nəzər. P. MƏmmƏdli\nGüney Azərbaycanda Maarifçilik... Güney Azərbaycanda Maarifçilik hərəkatına bir nəzər P. MƏmmƏdli Güney Azərbaycanda yeni maarifin rüşeymi 1869-cu ildə Təbrizdə "Mədrəsəye-Nasiri" məktəbinin açılması oldu. Dövlət tərəfindən Təbrizdə təsis edilən ilkin məktəb isə 1877-ci ildə açılan "Təbriz" mədrəsəsi idi. Tədqiqatçılar bu tədris ocağını Tehran darülfünunu ilə müqayisə edərək, ona bərabər olduğunu yazırlar. Bu mədrəsənin açılması Güney Azərbaycanda dünyəvi təhsilin inkişafında atılmış ilk addım idi. "Təbriz" mədrəsəsi 1893-cü ildən "Müzəffəriyyə" adlandırılır. Güney Azərbaycan maarifinin tanınmış araşdırıcısı Hüseyn Ümid yazır ki, Azərbaycanda yeni maarifin ilk bünövrəsi, həmin məktəbin əsası üzərində qurulmuş və bu təhsil müəssisəsi bir çox alimlər yetişdirib cəmiyyətə vermişdi. 1893-cü ildə "Müzəffəriyyə" mədrəsəsində "Nasiri" adlı qəzet çap olundu. Bir çox üstün keyfiyyətləri ilə seçilən bu qəzetin redaktoru "Müzəffəriyyə" məktəbinin müdiri idi. Bununla, Güney Azərbaycanda yeni bir ənənənin tədris müəssisəsində - məktəb və mədrəsələrdə qəzet, jurnal çapının əsası qoyuldu. Mədrəsə və məktəblər yetişdirdikləri gəncləri dərs vəsaiti ilə təmin etmək məqsədi ilə çap maşınlarına və avadanlıqlarına malik idilər. XIX əsrin ortalarında Güney Azərbaycanda həm dövlət mətbəələri, həm də xüsusi çapxanalar az deyildi. Ölkədə nəşriyyat işlərinə rəsmi nəzarət edən bir orqan - senzura olmasa da bu müəssisələr hakimiyyət orqanlarının və ruhanilərin ciddi nəzarəti altında idi. Məktəb (ibtidai ruhani məktəbi) və mədrəsələrin (ali ruhani məktəbi) açılması savab iş sayılırdı. Müsəlman məscidlərinə vəsiyyət edilib bağışlanmış mülklər və torpaqların (vəqflərin) gəliri məktəb binalarının, müdərrislərin, şagirdlərin saxlanmasına sərf edilirdi. Faktiki olaraq gəlirin mühüm hissəsini ruhanilər özləri mənimsəyirdi. Hökumətin onlara nəzarət edilməsinə izn verilmirdi. Mədrəsinin bütün işlərinə ruhanilər nəzarət edərdi. Vəqf torpaqları hesabına feodallara çevrilmiş ruhani təbəqəsi böyük maddi imkana malik olub, güclü nüfuz sahibi idilər. Ruhanilər yeri gələndə dövlətin işinə də müdaxilə edə bilirdilər. İranda olmuş fransalı Jarden o dövrdə İranda gördüyü məktəbi belə təsvir edirdi: "Hər bir şəhər və məhəllədə bir neçə məktəb vardır. Məktəbdə şagird uca səslə öz dərsini oxuyur. Bütün uşaqlar bir yerdə dərs oxumağa başladıqları üçün qəribə səs-küy qalxır. Biri uca səslə əlifba oxuyur, o biri höccələyir, bir başqası fars dilində olan kitabı, digəri ərəb dilində kitabı oxuyur. Bu səslər o qədər bir-birinə qarışır ki, şagirdlər çox çətinliklə öz səslərini eşidə bilirlər". Güney Azərbaycanın, eləcə də İranın maarifçilik tarixində Mirzə Həsən Rüşdiyyə, Cabbar Baxçaban (Əsgərzadə), Hacı Məhəmməd Naxçıvaninin böyük xidmətləri olub. M.H.Rüşdiyyə İranda ilk üsuli-cədid məktəbinin, C.Baxçaban ilk uşaq bağçasının, lal-karlar üçün xüsusi məktəbin yaradıcısı sayılırlar. 1888-ci ildə Mirzə Həsən Rüşdiyyə tərəfindən Təbriz şəhərində ilk üsuli-cədid məktəbinin əsası qoyuldu. Bu məktəb İran maarifi tarixində ilk yeni üsullu məktəb idi. Bu təhsil ocağı müasir məktəb atributlarını xatırladan yazı lövhəsi, parta və başqa ləvazimatlarla təchiz olunmuşdu. Ən əsası isə orada əlifbanı yeni metodla - tez və asan öyrənməyə imkan verən sovti üsulla (səsləndirmə -P.M.) tədris edirdilər. "İran maarifinin atası" sayılan M.H.Rüşdiyyənin öz xalqı qarşısında ən böyük xidmətlərindən biri də müasir bilikləri və ana dilini təbliğ edən bir çox dərsliklər - "Ana dili", "Vətən dili"ni yaratması idi. M.H.Rüşdiyyə mütərəqqi və bacarıqlı ziyalıları öz ətrafında birləşdirməyə nail olmuşdu. "Təbriz" dövlət mədrəsəsi dövlət tərəfindən təsis olunduğu üçün maarifə zidd mürtəcelər onun fəaliyyətini dayandıra bilmədilər. "Rüşdiyyə" milli məktəbi isə dəfələrlə mürtəce qüvvələrin təqibinə və zorakılığına məruz qalıb bağlandıqdan sonra, o məktəbin müəllimlərindən Hüseyn Təbibzadə "Kamal", Mirzə Rza Səhafzadə "Pərvəriş" və Mirzə Əhməd "Bəsirət" kimi yeni üsulla məktəbləri təsis etdilər. Dövrünün yenilikçi və savadlı pedaqoqları olan bu məktəb müdirləri eyni zamanda qəzet, jurnal nəşri ilə də məşğul idilər. Beləliklə, 1899-cu ildən başlayaraq, "Kamal" mədrəsəsində "Kamal", "Pərvəriş" məktəbində "Dəbistan", "Bəsirət" məktəbində "Üxviyyət" və "İttihad" adlı qəzetlər çap olunmağa başladı. Bunu da qeyd etmək yerinə düşər ki, M.H.Rüşdiyyə də ayrı-ayrı vaxtlarda "Məktəb" və "Tehran" adlı qəzetləri nəşr etdirmişdi. 1899-cu ildə görkəmli xadim Hüseyn xan Ədalət Mirzə Məhəmmədəli Tərbiyət, Məhəmməd Şəbüstəri və Həsən xan Tağızadə tərəfindən "Tərbiyət" mədrəsəsi açıldı. Maarifçilik hərəkatının fəallarından olan tanınmış ziyalıların bir çoxu millətə, ölkəyə fayda gətirmək və xalqa xidmət etmək niyyətilə yeni məktəblər, kitabxanalar açır, kitab, qəzet və jurnal nəşr edirdilər. Bu ziyalıların yaradıcılıq fəaliyyətində çox zaman bir sıra sahələr ədəbiyyat, tarix, jurnalistika, tədris birləşirdi. Ona görə də tanınmış ziyalılar - elm, sənət və dövlət adamları o dövrdə mətbuat orqanlarının redaktoru və naşiri olurdu. Bunun nəticəsində də ölkədə qəzet və jurnalların sayı artır, mətbuatda keyfiyyət dəyişiklikləri baş verir, onlara kütlələr arasında maraq artırdı. 1908-ci ildə Təbrizdə "Maarif" kollecinin direktoru Mirzə Abdulla xan Cahanşahi tərəfindən "Mərifət", 1909-cu ildə Xoy şəhərində Ağaxan Hirandi tərəfindən siyasi və inqilabi mətbuat orqanı olan "Mükafat" qəzetləri təsis edilmişdi. XIX əsrin II yarısında İranda Britaniya, Rusiya, Fransa, Amerika kimi bir çox xarici ölkələrin missiyaları fəaliyyətə başladı. İngilis-katolik və baptist, fransız-katolik, rus-pravoslav, amerikan-presviterion və başqa missiyalar formalaşdı. Fransız tədqiqatçısı T.Villmoren yazırdı ki, Avropa dövlətlərinin bir çoxu xristian-missionerləri öz təsirlərinin başqa ölkələrdə təbliğatçıları olmağı məcbur etdilər. Bu təsirin xalq arasında yayılması yollarından biri məktəblərin yaradılması idi. Missionerlərin fəaliyyəti əsasən xarici dövlətlərin mövqeyinin İranda möhkəmlənməsinə, əhali arasında möhkəm dayaq yaratmağa yönəlmişdi ki, bu da ölkənin gələcəkdə əsarət altına alınmasını asanlaşdırırdı. Öz ölkəsinin demokratik qanunlarla idarə olunan, hər sahədə inkişaf etmiş, xarici inhisarçılardan azad bir dövlət kimi görmək istəyən mütərəqqi və mübariz şəxslər mərkəzlər, gizli cəmiyyətlər yaradaraq onun ətrafında birləşirdi. Bu fədakar ziyalılar xalqın ictimai fikrinin formalaşmasına və inkişafına təsir göstərmək üçün yeni mətbu orqanlar yaradırdılar. Dövrün tanınmış şəxsiyyətləri Hüseyn xan Ədalət "Əlhədid" (1897), Sadiq xan Ədibülməmalik "Ədəb" (1898), Hüseyn Təbibzadə "Kamal" (1901), Məhəmmədəli Tərbiyət (H.Tağızadə, M.Şəbüstəri, H.Ədalətlə birgə) "Gəncineyi-Fünun" (1902) kimi qəzet və jurnallar nəşr edirdilər. Bu mətbu orqanları publisistik dillə ölkənin ictimai-siyasi vəziyyətini açıb göstərir, xalqı müstəmləkəçilərə və istibdada qarşı mübarizəyə səsləyir, ölkədə islahatlar keçirilməsinə, qabaqcıl ideyaların yayılmasına səy göstərirdilər. "Kamal" qəzetinin naşiri M.Hüseyn Təbibzadə "Kamal" məktəbinin müdiri idi. 1903-cü ildə Təbrizdə yeni üsuli-cədid məktəbləri qaraguruhçu qüvvələr tərəfindən dağıdılır. Hüseyn Təbibzadə təqiblərə məruz qaldığından Bakıya köçür və Bakıda iranlılara məxsus məktəbin müdiri olur. Sonralar Təbibzadə Misirə səfər edir, orada "Kamal" qəzetini nəşr etdirməyə başlayır. Hüseyn xan öz təxəllüsünü təsis etdiyi qəzetin adından götürüb. Tanınmış tarixçi Ə.Kəsrəvi onu mütləqiyyəti aradan qaldırmağa səy göstərən dəstənin üzvlərindən biri kimi səciyyələndirir. Həmin dəstənin iclasları Mirzə Hüseyn xanın evində təşkil olunurdu. M.F. Axundovun yeni əlifba ideyasını İranda təbliğ edənlərdən biri də Hüseyn Təbibzadə idi. O, əlifbanın dəyişdirilməsi ilə bir sırada təlim üsulunun yeni qaydalar üzərində islahı və yeni məktəblərin təsisi zərurətini göstərir, yeri gəldikcə bu məsələyə Qahirədə çıxardığı "Kamal" qəzetində toxunurdu. Mənbələrdən öyrənmək olur ki, XIX əsrin 90-cı illərində Təbriz şəhərində "Şəbnamə" adlı kiçik formatlı mətbu nümunələri görünməyə başlayıb. Onun səhifələrində xalqı narahat edən sosial problemlərə toxunulur, mövcud quruluşdakı çatışmazlıqları tənqid edən kəskin yazılar hazırlanırdı. Gizli üsulla çap olunan "Şəbnamə" adətən gecələr qapı və divarlara yapışdırılırdı. Səhər açılanda artıq əhalinin gur olduğu bazar, məktəb və mədrəsələrdə yayılır, əldən-ələ gəzirdi. Gecələr yayıldığı üçün də adı "gecə vərəqləri" mənasını daşıyırdı. Pulsuz yayılan, içərisi baməzə, duzlu yazılarla və gülməli şəkillərlə bol olan iri vərəqələri sadə xalq böyük həvəslə oxuyurdu. Savadlıların barmaqla sayıldığı o dövrdə bu qəzetə maraq o qədər çox idi ki, bəzən məhəllə-məhəllə gəzib, onu oxutdurmaq üçün yazı-pozunu bilən adam soraqlayırdılar. Haqqında söhbət açdığımız qəzetin naşiri və redaktoru istedadlı publisist Əliqulu Cəfərov idi. Səməd Sərdar Niyanın yazdığına görə Ə.Səfərov cavan yaşlarında atasının yanında Rusiya və Türkiyədə ticarətxanaların idarəsi ilə məşğul olurdu. Bu ölkələrdə İran hökuməti tərəfindən sürgün edilmiş siyasi mühacirləri və yerli mütərəqqi fikirli ziyalılar ilə sıx təmas qururdu. Sonralar vətənə xidmət etməkdən ötrü ticarəti tərk edib vətənə dönür. Ə.Səfərov qəzeti xalqı oyatmağın ən təsirli vasitələrindən biri hesab edirdi. Əvvəlcə o öz həmfikirləri ilə bərabər gizli bir mərkəz yaradır. "Gizli əncümən" adlanan bu mərkəzdə Əliqulu Səfərovla yanaşı dövrün görkəmli vətənpərvər ziyalıları M.Tərbiyət, S.M.Şəbüstəri, H.Ədalət iştirak edirlər. 1892-ci ildə Ə.Səfərov Təbrizdə qeyri-leqal olaraq "Şəbnamə" adlı, kiçik ölçülü satirik qəzet - vərəqə buraxmağa nail olur. Ölkədə baş verən cinayətləri, mənfi halları açıb "Şəbnamə"də yayır, geniş kütlələri xəbərdar edir. XIX əsrin sonlarında İranda, eləcə də Cənubi Azərbaycanda yerli feodallara, yadelli inhisarçılara, şah rejiminə qarşı narazılıqlar getdikcə əhali arasında kəskin şəkil almışdı. Sonralar tarixdə "Tənbəki üsyanı", "Zeynəb paşa" adı ilə qalan, ingilislərin tütün inhisarına, yerli feodalların taxıl möhtəkirliyinə qarşı baş verən xalq hərəkatları o dövrün mətbuatında, ölkədən xaricdə nəşr olunan mühacir mətbuatında və ölkədəki gizli nəşrlərdə öz əksini tapmışdı. Ümumiyyətlə, o dövrdə "Şəbnamə" adı altında gizli çap olunan nəşr nümunələrinə çox rast gəlmək olardı. Məşrutə inqilabı ərəfəsində dövrün gizli halda yayılan qəzet, vərəqə və bəyannamələrə də "Şəbnamə" deyilirdi. İngilis şərqşünası Edvard Braunun 1914-cü ildə Londonda çap etdirdiyi "Müasir İranın ədəbiyyat və mətbuat tarixi kitabında "Şəbnamə"nin 1892-ci ildə Təbrizdə meydana gəldiyini, müntəzəm deyil, müvafiq vaxtlarda çap edildiyini, redaktorunun və oradakı bir çox məqalələrin müəllifinin Əliqulu xan Səfərov olduğunu və onun çox zaman Ağaqulu imzasından istifadə etdiyini, qəzetin səhifələrinin əksəriyyətinin karikaturalarla bəzədildiyini qeyd edir, onu çox yüksək qiymətləndirirdi. Ən başlıcası isə E.Braun nüsxəsi günümüzə qədər gəlib çıxmayan bu qəzetin saylarından birini 1906-cı ildə gördüyünü yazır, oxucuları "Şəbnamə"nin satirik üslubu ilə tanış etmək üçün qəzetdəki yazıları örnək gətirir. Həmin saydakı məqalələrin birində o dövrdəki çörək qıtlığı ilə bağlı dükan-bazarlardakı qarmaqarışıqlıq və zorakılıqdan bəhs olunur: "Dünən xidmətçini səhər qəlyanaltısı üçün bazara çörək almağa yolladım. O, səhər erkəndən çıxdı, evə 3 saatdan sonra gəldi. Geri qayıdanda onun paltarı cırıq-cırıq, üzü cızıq-cızıq olub, bədəni bir neçə yerdən yaralanmış, bütün vücudu göm-göy göyərmişdi..." Digər bir yazıda isə küçələrdə xirtdəyəcən çıxan palçıqdan və bu xoşagəlməz vəziyyətin Şah sarayına yaxın olan Baş küçədə də adi hal olduğundan bəhs edilir. E.Braun "Şəbnamə"nin həmin sayındakı yazıların türkcə (azərbaycanca - P.M.) yazıldığını, səhifənin tən yarısının şəkillərlə bəzədildiyini göstərir. Lakin qəzetin nəşri tarixinin və məkanının göstərilmədiyini, həmçinin redaktor və müəllifləri haqda heç bir məlumat verilmədiyini bildirir. (Əvvəli ötən şənbə saylarımızda) Pərvanə MƏmmƏdli filologiya elmləri namizədi http://www.525ci.com/new/2007/06/23/read=15370 < Qabaqkı Sonrakı > [Geri] butovaz


Elçi zanbaqlar | Reaksiya\n01.02.2018 19:57 YazarKlub 2298\n...İlk tanışlığımızın gecəsi səhərə kimi onu düşünmüş, xəyalımda onunla söhbətləşmişdim. Səhəri qəsdən, bilərəkdən yenə yolumu dəniz kənara salarkən məqsədim bir daha onunla rastlaşa bilmək ehtimalı olsa da, bu görüş baş verməmişdi. Bir neçə gün nəzərlərim hər yerdə onu gəzsə də, sonunda mənasız yerə üzüldüyümü düşünüb, təəssüflənməkdən başqa çarəmin olmadığını anladım. Amma qəlbimin dərinliklərində bir ümid zərrəsi qalmaqda idi. Düşünür və özümü inandırmağa çalışırdım ki, “Bakı elə də böyük şəhər deyil! Dənizi çox sevdiyini deyirdi, demək ki, nə vaxtsa görüşmək ehtimalı mütləqdir!”


ABŞ-da 97 yaşlı qadına orta təhsil diplomu verilib - Report.az\nABŞ-da 97 yaşlı qadına orta təhsil diplomu verilib\nTədbir Marqaretin hazırda yaşadığı Yorkşir və Stounbricdəki qocalar evində keçirilib 3 Noyabr, 2015 15:19\nBakı. 3 noyabr. REPORT.AZ/ ABŞ-ın Miçiqan ştatının sakini Marqaret Tom Bikem 97 yaşında orta təhsil diplomunu alıb. "Report" "Dailymail"ə istinadən xəbər verir ki, ailəsinə kömək etmək məcburiyyətində qalan xanım Bikem Qrand Rapids şəhərindəki mərkəzi katolik orta məktəbinin 1936-cı ilin məzun diplomuna xüsusi tədbirdə sahib olub.\nTədbir Marqaretin hazırda yaşadığı Yorkşir və Stounbricdəki qocalar evində keçirilib\nAiləsi və dostlarının iştirak etdiyi tədbirdə Marqaret ağlaya-ağlaya məzun papağını geyib və məktəbin səlahiyyətli şəxslərinə təşəkkürünü bildirib. O, təhsilini yarımçıq qoymaq məcburiyyətində qaldığını və bu addımı çox çətinliklə atdığını deyib.\nBikem 17 yaşı olarkən xərçəng xəstəliyinə tutulmuş anası Ketrinin yanında olmaq üçün məktəbi atmalı olmuşdu. Anasının ölümündən sonra isə o, ailənin 3 azyaşlı uşağına baxdığından məktəbə getməyə vaxt tapa bilməyib.\nAmma hər dəfə o, orta təhsilini bitirməyi arzuladığını deyirmiş. Elə buna görə də 2015-ci ildə Bikemin əmisi nəvəsi məktəbə müraciət edərək olanları izah edib. Təhsil ocağının rəhbərliyi də üstündən 80 il keçəndən sonra qadının arzusunu gerçəkləşdirməyə qərar verib.\n97-year-old grandmother gets her high school diploma


Gürcüstan voleybol federasiyasının prezidenti Bakıda - Olimpiya Idman NövləriOlimpiya Idman Növləri\n23 yanvar 2020 / 22:39 Baxış sayı: 100\nGürcüstan voleybol federasiyasının prezidenti İrakli Çaçua ölkəmizə işgüzar səfərə gəlib. Allsport.az saytı xəbər verir ki, o, Bakıda olduğu müddətdə AVF-in vitse-prezidenti Faiq Qarayev, baş katib Cəlil Cəfərovla və AVF nümayəndələri ilə görüşlər keçirib.\nYığıncaqda bir sıra mövzulara toxunulub. Əsas müzakirə mövzusu isə Gürcüstan klublarının Azərbaycan çempionatında iştirak məsələsi olub. Qonaq super və yüksək liqalarda oynayacaq qonşu ölkə komandalarının Azərbaycanda böyük təcrübə topladıqlarını vurğulayıb.\nO, yarışın daha da kütləviləşməsi üçün Gürcüstanda da hansısa bir turunun, yaxud yarımfinal matçının keçirilməsini təklif edib. Bu, müsbət qarşılanıb və qərara alınıb ki, Azərbaycan klubları da rəqibləri ilə səfərdə oynasın. Nəticədə gürcüstanlı azarkeşlər də Azərbaycan çempionatında olacaq maraqlı görüşləri canlı izləmək imkanına yiyələniblər.\nHansısa turun və ya yarımfinal oyunlarının qonşu ölkədə keçiriləcəyi tarix tezliklə açıqlanacaq.


Adalet.az | İsraillə niyə düşmən olaq?! - Emin Piri yazır Adalet.az | İsraillə niyə düşmən olaq?! - Emin Piri yazır Adalet.az | Ədalət -\n22801 | 2020-05-15 09:10\nYaxın 10 ildə baş verən hadisələri izlədikdən sonra bir daha əmin olursan ki, hansısa qüvvələr Azərbaycan-İsrail, türk-yəhudi millətləri arasında bilərəkdən nifaq toxuma səpməyə çalışır. Özü də bütün bunlar elə bir formada və səs-küylü informasiyalarla aparılır ki, ölkələrin diplomatik əlaqələrindən xəbərin olmasa, düşünə bilərsən ki, bir millətin digərinə qarşı soyqırımı baş verib. Bu tendensiya get-gedə daha da artmaqdadır. Xüsusən, qonşu ölkələr islamçı qüvvələrin uzun müddət hakimiyyətdə olması, yürütdüyü xarici siyasət bizim ölkədə də bəzi dindarlara təsirsiz ötüşmədi söyləsək yalan olar.\nAzərbaycanla İsrail arasında mehribanlıq, dostluq və beynəlxalq əməkdaşlığın olması niyə bu qədər etirazla qarşılanmalıdır? İstər dərininə, istərsə də eninə getdikdə bütün baş verənlərin heç də dini mübahisə olmadığını anlamaq çətin deyil.\nAzərbaycan-İsrail arasındakı ticarət dövriyyəsi 4 milyard dollar ətrafında dəyişir və İsrail dövlətinin neftə olan tələbatının 20%-ə qədərini Azərbaycan ödəyir. İsraildən alınan milyardlarla dollarlıq silah-sursat digər silah alverçisi olan dövlətləri narahat edir. Çünki İsrailə axan pullara təbii ki, həmin dövlətlər sahib olmaq istərdi. Müasir silahları kənara qoyub həmin narazı ölkələrin geridə qalmış silahlarını almaq da ağılsızlıq olardı.\nTürk və yəhudi millətləri arasında tarixi bir uçurum yaratmaq istəyənlərə sadəcə iki-üç tarixi misalla cavab vermək olar. Diqqətlə izləsək, Orta Doğudakı bütün xalqlar arasında müəyyən dövrlərdə münaqişələr və aramsız savaşların baş verdiyini görərik. Türk və yəhudi xalqları arasındasa bunu qabarıq şəkildə sezmək mümkün deyil və rast gəlinməmişdir desək, yanılmarıq. Əksinə, bu xalqlar bir yerdə hər zaman dinc şəraitdə yaşayıblar. Müəyyən dönəmlərdə türklər yəhudiləri qoruyub və onların öz dövlətlərində yaşamasına şərait yaradıblar. Məhz səlib yürüşləri zamanı Roma papasının çağırışı ilə Yaxın Şərqi yəhudi və müsəlmanlardan təmizləmək planı türk sərkərdələrinin qəhrəmanlığı nəticəsində iflasa uğradı. 1264-cü ildə son səlibçilər yaxın şərqdən qovuldular. 16-cı əsrdəsə İpaniyada yəhudilərin soyqırımı başlarkən Osmanlı dövləti onlara sığınacaq verdi. Bəs indi nə baş verir, cənablar?\nAzərbaycanlı və yəhudiləri kobudcasına məzar qardaşları da adlandırmaq olar. Məhz, bu 1918-ci il mart soyqırımı zamanı milliyətcə türk mənşəli əhaliylə yanaşı minlərlə yəhudinin öldürülərək, azərbaycanlılarla toplu şəkildə bir yerdə basdırılmasıdır. Buradan da görmək olar ki, azərbaycanlıları türklərdən sonra ermənilərə qarşı birləşdirən ikinci birlik yəhudi amilidir.\nHazırda Azərbaycanda 10 mindən artıq yəhudi yaşayır. Müəyyən dövrlərdə, xüsusən İsrail dövləti qurulduqdan sonra on minlərlə yəhudi oraya köçməli oldu. Indinin özündə İsraildə on minlərlə insan ya Azərbaycan əsillidi, ya da buradakı insanlarla qohumluq, dostluq əlaqələri var. Bu faktın özü göstərir ki, hazırda İsraildə yüz minlərlə azərbaycansevər var. Elə Avrovisionla əlaqəli bir faktı demək yerinə düşər ki, bu, sübut olunsun. Hər il maraqlıdır ki, bu müsabiqədə İsrail xalqı maksimal ballarını azərbaycanlı iştirakçıya verir. Hər il təkrarlanan bu fakt heç də təsadüfdən yaranmır. Ümumiyyətlə, dünyada heç bir siyasi gediş təsadüfi hadisələrdən ibarət olmur. Özü də bu, dövlətlərarası münasibətdirsə. Hətta, qeyd etdiyimiz faktlar olmasa da Azərbaycanın orta doğudakı projelərdə iştirakı üçün bu müttəfiqliyin olması zərurətdir. İsrailinsə bu bölgədə istər siyasi, istər iqtisadi formalarda hansı nüfuza malik olmasını görüb də bu müttəfiqlikdən qaçmaq da özünə vurulan zərbədən başqa bir şey deyildir.\nQonşu ölkə rəhbərliyi hər çıxışında İsrail dövlətini məhv etməyə çağırır və hər bir yolla onunla iqtisadi, siyasi əlaqə yaradanları hədələyir. Həmin ölkə ki, 40 milyon azərbaycanlı orada siyasi əsirdir. Həmin diplomatlar ki, Azərbaycan torpaqlarını işğal edən Ermənistana qardaşcasına qucaq açır. Elə isə kimə inanmalı?\nGözdən qaçmayan daha bir məqam: müxtəlif beynəlxalq konfranslarda azərbaycanlıların haqq səsinin dünya ölkələri tərəfindən eşidilməsində İsrail diplomatlarının böyük xidməti olub. Bunu daha çox xalqımızın ağrılı yeri olan Qarabağ məsələsi ilə bağlı dinləmələrdə vəİranın Azərbaycanın daxili işlərinə qarışmaq cəhdində bulunduğu məqamlarda müşahidə etmişik.\nƏgər bütün münasibətlər müsəlmanlıq üzərində qurulmalıdırsa və ərəb ölkələri ilə arasında olan münaqişəyə görə İsraildən imtina edilməlidirsə, Suriya, Livan və digər müsəlman ölkələrində erməni terroristlərin yetişdirilməsinə nə ad verək?\nTəbii ki, bütün arqumentlərə baxmayaraq hər zaman İsraili lənətləmək üçün bir şeylər tapacaqsınız.


Ana səhifə » Qəzetin pdf formatı\t» Tur-aksiya: Məktəblilər Azərbaycanın şimal qapısı sayılan Qusarın və qədim Qubanın görməli yerlərini gəziblər\n“Ölkəmizi tanıyaq” devizi ilə keçirilən maarifləndirici tur-aksiya çərçivəsində beş şəhər və doqquz rayonu təmsil edən, ümumilikdə 400 nəfərdən çox məktəblinin qədim Quba və Azərbaycanın şimal qapısı sayılan Qusarla tanışlığı davam edir.\nDaha sonra məktəblilər Vətəndaşlara Xidmət və Sosial İnnovasiyalar üzrə Dövlət Agentliyinin tabeliyindəki “ABAD” (Ailə Biznesinə Asan Dəstək) publik hüquqi şəxsin Quba şəhərindəki “ABAD Factory” İstehsalat Kompleksi ilə yaxından tanış olublar. Məktəblilərin diqqətinə çatdırılıb ki, ümumi sahəsi 1500 kvadratmetrə yaxın olan müasir istehsalat kompleksində “ABAD”çılar 5 istehsal sahəsi üzrə fəaliyyət göstərir. Bura quru meyvələr, kompot, qənnadı, süd və ət məhsulları daxildir. Sahibkarlıq fəaliyyətinin səmərəli təşkili məqsədilə Quba “ABAD Factory” ərazisində müvafiq infrastruktur yaradılıb. Burada 10 “ABAD”çı ailənin (30 nəfərə yaxın) fəaliyyət göstərməsi nəzərdə tutulub. Məhsul dövriyyəsi çoxaldıqca bu sayın 50 nəfərədək artırılması planlaşdırılır.\nTur-aksiya iştirakçıları, həmçinin “Quba Palace” mehmanxana kompleksi və burada yerləşən Qolf klubu ilə yaxından tanış olublar.\nSumqayıt, Mingəçevir, Yevlax, Naftalan, Kəlbəcər və Xocalı məktəblərinin şagirdləri isə noyabrın 14-də Azərbaycanın “şimal qapısı” sayılan Qusara səfər ediblər.\nSonra tur-aksiya iştirakçıları “Şahdağ” Turizm Mərkəzi ilə tanış olublar. Məktəblilərə buradakı otellər və müxtəlif xidmətlər barədə ətraflı məlumat verilib. Tur-aksiya iştirakçıları mərkəzin xidmətlərindən pulsuz yararlanmaq imkanı da qazanıblar.


Xələf Xələfov: "Xəzər dənizinin hüquqi statusu haqqında Konvensiyanın imzalanması regionumuz və ölkəmiz üçün mühüm addımdır" - MÜSAHİBƏ - Report.az\nXələf Xələfov: "Xəzər dənizinin hüquqi statusu haqqında Konvensiyanın imzalanması regionumuz və ölkəmiz üçün mühüm addımdır" - MÜSAHİBƏ 14 Avqust, 2018 19:41\nhttps://report.az/storage/news/e335f5fa592b75ce6834576920e278cf/2aad55f4-978e-476c-8ad6-f2eff2cd3db2_292.jpg© Report — Xarici işlər nazirinin müavini Xələf Xələfov\nBakı. 14 avqust. REPORT.AZ/ Azərbaycan xarici işlər nazirinin müavini Xələf Xələfov AZƏRTAC-a müsahibəsində Xəzər dənizinin hüquqi statusu haqqında Konvensiyanın tarixi əhəmiyyətindən danışıb və sənədin əsas müddəalarını şərh edib.\n- Əlbəttə, Xəzər dənizinin hüquqi statusu haqqında Konvensiyanın imzalanması regionumuz və ölkəmiz üçün mühüm addımdır. Bildiyiniz kimi, region xalqları əsrlər boyu Xəzər dənizindən və onun resurslarından yararlansalar da, bu dənizin hüquqi statusunu tənzimləyəcək sənəd bu günədək mövcud olmamışdı. Rusiya ilə İran arasında 1921-ci il tarixli və SSRİ ilə İran arasında 1940-cı il tarixli sazişlər yalnız dənizdə gəmiçilik və balıqçılıq məsələlərini tənzimləməklə məhdudlaşırdı. Məhz bu səbəbdən 2018-ci il avqustun 12-də Aktauda V zirvə toplantısında dövlət başçıları tərəfindən imzalanmış Konvensiya ilk dəfə Xəzər dənizinin hüquqi statusunu müəyyən edərək, sahilyanı dövlətlərin dənizə münasibətdə hüquq və öhdəliklərini təsbit edir. Zirvə toplantısında çıxışı zamanı dövlətimizin başçısı tərəfindən qeyd edildiyi kimi, Konvensiya Xəzər dənizində hərtərəfli hüquqi rejimi müəyyənləşdirir. Eyni zamanda bu sənəd fundamental hüquqi baza rolunu oynamaqla, sahilyanı dövlətlər arasında sahəvi əməkdaşlıq üçün çərçivə formalaşdırır və onlar arasında münasibətlərin keyfiyyətcə yeni mərhələyə qədəm qoyduğunu nümayiş etdirir. Bu baxımdan, sənəd ölkəmizin müstəqilliyinə və Xəzər dənizində suveren hüquqlarının təsbitinə əhəmiyyətli dərəcədə töhfə verir. Onu da əlavə edim ki, bu Konvensiyanın imzalanması BMT-nin Baş katibi daxil olmaqla, bütün beynəlxalq ictimaiyyət və dünya mediası tərəfindən çoxtərəfli diplomatiyanın təntənəsi kimi qiymətləndirilib.\n- Sənəddə Xəzər dənizinin ətraf mühitinin, eləcə də onun bioloji resurslarının qorunub saxlanmasına yönəlmiş hansı fundamental prinsip və normalar əksini tapıb?


İtkin alpinistlərin axtarışı ilə bağlı xəbər var\n15:42 09.01.2018 (Yenilənib 16:34 09.01.2018)\nOnların axtarışı ilə bağlı yaradılan qərargahda əməliyyat müşavirəsi keçirilib\nBAKI, 9 yanvar — Sputnik. "Gilavar" hava-ekstrim idman klubunun 3 üzvünün axtarışı ilə əlaqədar yaradılan qərargahda əməliyyat müşavirəsi keçirilib. Sputnik Azərbaycan xəbər verir ki, müşavirədə fövqəladə hallar nazirinin müavini, general-leytenant Faiq Tağızadə, ekologiya və təbii sərvətlər nazirinin müavini Firdovsi Əliyev, avstriyalı alpinist Adolf Harrer və başqaları iştirak edir.\nQeyd edək ki, "Gilavar" hava-ekstrim idman klubunun 3 üzvü — 1983-cü il təvəllüdlü Namin Bunyatov, 1990-cı il təvəllüdlü Babur Hüseynov və 1991-ci il təvəllüdlü Fəridə Cəbrayılzadə Quba rayonu ərazisində itkin düşüb. Onların axtarışları hələ də davam edir.\n"Gilavar" Hava-Ekstremal İdman Klubu, əməliyyat müşavirəsi, qərargah


AZPOL SİNTETİK PARLAQ » AzPol Sənaye Boyaları\nAna səhifə Məhsullar AZPOL SİNTETİK PARLAQ\nAZPOL SİNTETİK PARLAQ\nPentaftal alkid əsaslı bir komponentli son qat boya olaraq, yüksək parlaqlığa və dekorativ görkəmə malikdir. Səthlərə mükəmməl yapışır, ultrabənövşəyi şüalara dayanıqlıdır, daxili və xarici məkanlarda istifadə edilə bilər. Müxtəlif rənglərdə istehsal edilir.\nTətbiq sahəsi: Yeni tikimiş iri və kiçik qabaritli metalkonstruksiyalarda, quru və dəniz obyektlərində, nəqliyyat vasitələrində, kənd təsərrüfatı maşın və mexanizmlərində, neft-kimya zavodlarında, sənaye və məişət binalarında, təmir olunan istehsalat sahələrində, hər cür taxta məmulatlarında son qat boya kimi istifadə edilir. Sintetik son qat parlaq boya, düzgün astarlanmış səthlərin üzərinə vurularkən sürtünməyə müqavimətini, dekorativ görünüşünü və parlaqlığını uzun müddət qoruya bilir.\nRal kataloqu üzrə.\n≥ 92% (60 qlossmetr).\n75±1% (аğırlıqca), 60±1% (həcmcə).\n50 mikron quru halda qalınlıq nəm halda 85 mikron qalınlığa ekvivalentdir.\n10,2 m²/litr qalınlıq 50 mikron olduqda.\nAZPOL YAXTA LAKI\nUretan-alkid əsaslı parlaq lak...


Tanış olun,- İnsanı sağlam saxlayan qidalar | Sia.az\nTanış olun,- İnsanı sağlam saxlayan qidalar\nMaraqlı - 09.08.2016 02:08 - Oxunma sayı: 65331\nBu 7 məhsul qocalmaqla, xəstəliklər, piylənmə, təzyiq xəstəlikləri ilə mübarizə aparır. Uzun elmi araşdırmalar göstərib ki, yaşlanmanın qarşısını almaq üçün yediklərimizin rolu olduqca böyükdür. "Anti age" təsirə malik bu məhsulları təqdim edir. Onları həftədə azı 2-3 dəfə qəbul etmək məsləhətdir. Brüssel kələmi\nKələn antioksidant, vitamin və minerallarla zəngindir. Xərçəng riskini azaldır. Lasos balığı\nBu balıq zülal və omeqa 3 mənbəyidir. Ürək və sinir sistemi üçün faydalıdır. Saç və dərinin gözəlliyini qoruyur. Badam Bu məhsul faydalı yağlarla, maqnium və sinklə zəngindir. Bu isə ürəyin sağlamlığı üçün lazımdır. Yoqurt Əsl superqidadır. Kalsium, zülal, D vitamini, faydalı bakteriyalarıla boldur. Bunlar sümük,əzələ və həzm sistemi üçün çox faydalıdır.\nYaşıl çay Unikal faydaları saymaqla bitmir. Güclü antioksidant olan yaşıl çay gənc saxlayır,artıq çəkidən qoruyur, ürək-damar xəstəliklərinin qarşısını alır. Qaragilə Tünd göy, qara rəngli giləmeyvələr güclü təsirə malik antioksidantlardır. Bu giləmeyvəni həm təzə, həm də donmuş formada istifadə etmək olar. Əsas odur ki, şəkərdən istifadə etməyin. Mətləb Salahov


Adalet.az | DÜŞÜNCƏ ADAMI - İlqar Rəsul yazır Adalet.az | DÜŞÜNCƏ ADAMI - İlqar Rəsul yazır Adalet.az | Ədalət -\n(Bu barədə ilk dəfədir yazıram)\n47678 | 2020-07-04 09:10\n25 ildən çoxdu mətbuatdayam. Üst-üstə götürsək, nəinki 25, ya 15, heç 10 adam haqqında ayrıca yazı yazmamışam. Tanıyanlar bilir, belə şeylər mənlik deyil, içimdən gəlməyə, yazam, tərifləyəm. Amma əgər gəldisə.... Buna məni artıq həmin adamın qeyri-adiliyi, yaxud, hansısa parametrdə üstünlüyü, lap elə mükəmməlliyi vadar edir. İndi haqqında danışacağım adam mükəmməl biri olub. Azərbaycanın Milli Qəhrəmanı Fred Asif!\nBir dostum var. Dayısı professor idi, Bakıda universitetlərin hansındasa işləyirdi. Bir dəfə Ağdama gələndə necə olubsa, qonşuya keçib, Fred Asif də otrada imiş. Nərd oynayıb söhbət ediblər. Dayısı evə qayıdanda deyib ki, biz də deyirik, alimik, filosofuq. Əsl professor da, filosof da odu, Fred Asif. Adamın ağzından bir dənə də lazımsız kəlmə çıxmır...\nAğdamın bombalanan vaxtları idi. Beş-altı nəfər gənc, Ceyhun Abbasov adlı sinif yoldaşımın evlərinin alt mərtəbəsində oturub çay içirdik. Uşaqlardan biri bərk dilxor idi. Heç üzü gülmürdü. Araya salıb Ceyhundan soruşdum ki, buna nə olub belə, niyə qanı qaradı? Astadan qulağıma pıçıldadı ki, Fred Asifin yaxınlarından filankəs bunun qonşusudu. Aralarında nəsə qonşu söz-söhbəti olub, bu yekəbaşlıq edib, ona pis söyüş söyüb. İndi eşidib ki, Asif bunu soruşub bir-iki adamdan, narahatdı, iki gündü məhəlləyə gedə bilmir, buralarda başını girələyir.\nÇevrilib həmin tay-tuşumuza dedim ki, orda-burda vaxt keçirməklə işləri tay da korlayırsan. Fread Asif istəsə, yarım saatın içində, səni tapdırıb yanına apartdıracaq adamdı. Yaxşısı budu, özün get, tap onu...\nİki gün sonra yenə həmin evdə çay içəndə, Ceyhundan soruşdum, o söhbətin axırı nə oldu? Dedi ki, adam gedib Asifi tapıb.\nAsif üç-dörd nəfərlə oturub çay içirmiş, bir də görüb ki, bir nəfər yaxında dayanıb onlara baxır. Soruşub, nəsə lazımdı? Bu da deyib ki, bəs, mən filankəsəm, sən axtardığın adam. Asif buna diqqətlə baxıb, qayıdıb ki, hə, sənsən o? Heç, elə bir sözüm yoxdu. Dedim bir səni görüm. Get, ağıllı ol, söyüş söymək yaxşı iş deyil...\nCeyhun dedi ki, adam çox pis olmuşdu, Asifin bu hərəkətinə. "Öldürsə ondan yaxşıydı", deyirmiş.\nNiyə məhz bir alim, bir cahil mərtəbəsində olan bu iki misalı çəkdim?\nMən Fred Asiflə heç vaxt üz-üzə gəlməmişəm, oturub çay da içməmişəm. Yəni, bu bizim yaşımızın, başımızın həddi deyildi. Amma hələ müharibə başlamazdan xeyli əvvəldən haqqında ən çox eşitdiyim onun dərin düşüncəli adam olması idi...\nMüharibə vaxtı Ağdamda çoxlu batalyon var idi. Hamısının da komandiri sovetlər dönəmindən rayonun tanınmış, sayılıb seçilən oğlanları idi. O komandirlərin hamısı qəhrəman idi sözsüz ki. Hamısı da torpaq yolunda canını qoydu getdi. Və həmin qəhrəmanların hərəsi bir neçə üstün cəhətinə görə bir bir-birindən fərqlənirdi. Onların arasında düşüncəsinə, təfəkkür tərzinə, ətrafda baş verənlərə münasibətinə görə ayrıca fərqlənən adam məhz Fred Asif idi. Hər halda mən belə eştmişdim...\nEşitdim bu günlər Onun anım günüdü, istədim xatirələrimi bölüşüm. Allah Fred Asifə, eləcə də bütün şəhidlərimizə rəhmət eləsin.\nP.S.Tam əminliklə deyirəm ki, əgər mən burda yalnız "Allah Fred Asifə rəhmət eləsin", yazsaydım, ruhu rahat olmayacaqdı ki, "bəs qalanlar?"...\nAqil Abbasdan: Dostum, İlqar Rəsul! Fred Asiflə çox söhbətlərimiz olub. Həqiqətən o, filosof idi. Bəzən elə olub ki, iki saat Nitşedən, Şopenhauerdən söhbət eləmişik. Və maraqlısı o idi ki, həmin illərdə Nitşe də Şopenhauer də qadağan olunmuşdu. O kitabları hardan tapıb oxumuşdu? Bilmədim və heç vaxt da soruşmadım. Özü də demədi. Kim bilir, bəlkə də həbsxana onu filosof eləmişdi. Ondan bir də olmayacaq.\n2020-07-27 : "Sabah müharibə olsa, ən qabaqda, birinci özüm gedəcəm" - İlqar Rəsul yazır\n2020-07-21 : Dünyanın düzəni Qarabağda pozulub - İlqar Rəsul yazır


APA Holdinq Bilik Fondunda-GÖRÜŞ\nTanınmış jurnalistlər Azərbaycan Respublikasının Prezidenti yanında Bilik Fondunun qonağı olublar.\nLent.az informasiya saytının baş direktoru Qabil Abbasoğlu, Kulis.az internet dərgisinin baş redaktoru Qan Turalı, redaktorları Şərif Ağayar, Ağa Cəfərli və APA İnformasiya Agentliyinin əməkdaşı Cavid Zeynallı Bilik Fondunun əməkdaşları ilə görüşüblər. Fondun icraçı direktoru Oktay Səmədov qonaqlara həyata keçirilən layihələr, perspektiv planlar barədə ətraflı məlumat verib.\nJurnalistikanın maarifləndirmə funksiyasının birbaşa Bilik Fondunun missiyası ilə üst-üstə düşdüyünü deyən icraçı direktor Oktay Səmədov əməkdaşlıqla bağlı tanınmış jurnalistlərdən təkliflər gözlədiyini bildirib. Bilik Fondunun jurnalistlərlə birgə fəaliyyət göstərməsinin vacib olduğunu nəzərə çatdırıb.\nFondun içraçı direktoru onu da vurğulayıb ki, mətbuatda Azərbaycan dilinin imkanlarından düzgün istifadə olunmur, nəticədə bəzi materiallarda qüsurlar müşahidə olunur. O.Səmədov belə problemlərin aradan qaldırılmasında peşəkar jurnalistlərin dəstəyinə ehtiyac olduğunu deyib, bu sahədə səmərəli təkliflərin həyata keçirilməsində Bilik Fondunun dəstək göstərəcəyini bildirib.\nQonaqlar Bilik Fondunun gerçəkləşdirdiyi layihələrin cəmiyyətin maarifləndirilməsində rolundan danışıblar. Müxtəlif təkliflər səsləndirliib.\nQ.Abbasoğlu rəhbərlik etdiyi saytın Bilik Fondu ilə birgə gənc jurnalistlər üçün kurslar təşkil edə biləcəyini vurğulayıb. Sayt rəhbəri onu da deyib ki, “Jurnalist kitabxanası” yaratmaq da mətbuatın inkişafına təkan verə bilər.\nŞ.Ağayar jurnalist olmaq istəyənlərin qabiliyyət imtahanlarında çətinliyə düşdüyünü diqqətə çatdıraraq qeyd edib ki, redaktoru olduğu Kulis.az dərgisi Bilik Fondu ilə birgə abituriyentlərin esse müsabiqəsini keçirə bilər.\nKitabların bahalığından söz açan Qanturalı insanların mütaliədən sürətlə uzaqlaşmasında bu amilin xüsusi rol oynadığından danışıb. Kulis.az-ın baş redaktoru bildirib ki, kütləvi kitabxanaların və oxu zallarının çoxaldılmasında Fondla əməkdaşlığa hazırdırlar.\nQonaqlar növbəti görüşün redaksiyalarda keçirilməsini təklif ediblər. Fond rəhbərliyi təklifi müsbət qarşılayıb.


Ayətəl-kürsidəki nizam | Namaz, dua, zikr | Kayzen\n18 aprel 2015, 01:30\nAyətul kürsi adlanan dua Qurani- Kərimin 2-ci surəsi olan Əl-Bəqərə surəsinin 255-ci ayəsini əhatə edir. Ayətəl kursi 9 cümlədən ibarətdir. Onlara nəzər salaq.\nاللَّهُ لَا إِلَٰهَ إِلَّا هُوَ الْحَيُّ الْقَيُّومُ ۚ لَا تَأْخُذُهُ سِنَةٌ وَلَا نَوْمٌ ۚ لَهُ مَا فِي السَّمَاوَاتِ وَمَا فِي الْأَرْضِ ۗ مَنْ ذَا الَّذِي يَشْفَعُ عِنْدَهُ إِلَّا بِإِذْنِهِ ۚ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۖ وَلَا يُحِيطُونَ بِشَيْءٍ مِنْ عِلْمِهِ إِلَّا بِمَا شَاءَ ۚ وَسِعَ كُرْسِيُّهُ السَّمَاوَاتِ وَالْأَرْضَ ۖ وَلَا يَئُودُهُ حِفْظُهُمَا ۚ وَهُوَ الْعَلِيُّ الْعَظِيمُ. (Əl-Bəqərə 255)\n1. Allahu la ilahə illə huvəl həyyul qəyyum.\nAllahın iki mübarək adını özündə cəmləşdirən cümlə. Əl-Həyy və Əl Qəyyum. “Həmişə yaşayan”, “Həyatın qaynağını əlində tutan”.\nBu cümlə ilə duanın son cümləsi arasında bağlılıq vardır.\nCümlə 9. Və huvəl əliyyul əzim. Burada da Allahın 2 adı vardır. Eynilə ilk cümlə kimi.\n2. La təxuzuhu sinətun və la nəvm. (Onu mürgüləmə və yuxu tutmaz)\nBurada insanda olan, yalnız Allaha xas olmayan cəhətlər söylənilmişdir. Bu cümlə isə sondan ikinci cümlə ilə bağlıdır.\nCümlə 8. Və la yəuduhu hifzuhumə. (Onları (yeri və göyü) qorumaq və gözətmək Onu yormaz). Əlaqə açıqdır. Yuxu və mürgüləmə yorulan zaman baş verir.Allah da 8-ci cümlədə əsla yorulmadığını qeyd edir.\n3. Lə humə fissəməvəti və mə fil ard. (Göylərdə və yerdəkilərin hamısı Onundur). Burada Allahın Malik adının mənası açıqlanmışdır. Malik “sahib olmaq” deməkdir, yəni hər şeyin sahibi Odur.\nİndi isə sondan 3-cü cümləyə nəzər salaq.\nCümlə 7. Vəsiyyə kürsiyyuhus səməvəti. (Onun kürsüsü (hökmranlığı) göyləri və yeri tutmuşdur). Burada isə Allahın Məlik adının mənası açıqlanmışdır.\nİnsan hər şeyə sahib ola bilər, lakin hökmranlığa yox, yaxud da əksinə. Hökmran ola bilər, lakin bu onun hər şeyə sahib olacağı mənasına gəlmir. Deməli, bu ikisinin birlikdə olması şərtdir. Bu mənada, Malik 3-cü cümlədə, Məlik isə 7-ci cümlədə öz mənalarını tapmışdır.\n4. Mən zəlləzi yəşfəhu indəhu illə bi iznihi. (İzni olmadan Onun qatında kim şəfaət edə bilər?!)\nYəni Allah icazə vermədiyi müddətdə insanı heç kəs qoruya bilməz, heç kəs ona şəfaət edə bilməz. Sondan 4-cü cümləyə nəzər salaq.\nCümlə 6. Və la yuhitunə bi şeyn mən ilmihi illə bimə şəə. (Onun elmindən heç bir şeyi tam olaraq bilməzlər. Onun bildikləri xaric).\nBu iki cümlədəki bənzərlik Allahın izni ilə bağlıdır. Allah izn vermədikcə heç kəs şəfaət edə bilməz (4) və Allahın izni olmadan onun biliyinə heç kim yiyələnə bilməz (6).\nCümlə 5. Yələmu mə beynə əydihim və xəlfəhum. (O önlərindəkiləri və arxalarındakıları bilir).\nBu cümlə önlərindəki və arxalarındakı deyərək digər cümlələri bir-birindən ayırır. Nəzərə alsaq ki, Quran yazılı şəkildə deyil, şifahi şəkildə çatdırılmışdır, onda Allahın möhtəşəm danışığının və qüsursuz biliyinin şahidi olarıq. Çünki insan danışarkən daha çox səhvlərə yol verir, nəinki yazarkən.\nSədəqallahul əliyyul əzim


Əsəbi və gərginsinizsə, burnunuz tıxanıbsa, onda… – Qeyri-adi MÜALİCƏ ÜSULLARI – Turkustan.info\n09 İyul 2020 02:00\n13 Avqust 2019 00:57\nTurkustan.info bu yazıda oxucuları 7 qeyri-adi, lakin təsirli müalicə üsulları ilə tanış edir.\nƏlbəttə ki, isti çay, duzlu su və ya soda ilə qarqara kimi üsullar kömək edir. Ancaq boğaz ağrısından qurtulmağın başqa bir az tanınmış yolu var – sadəcə qulağı qaşımaq lazımdır! Otolorinqoloqlar bunun qulaq sümüyünün sinir uclarını stimullaşdırdığını və boğazda əzələ spazmı yaratdığını iddia edirlər.\nƏgər yanmısınızsa, buz kompresi qoymağa qaçmağa tələsməyin – barmaqlarınızın uclarını o bölgəyə yumşaq şəkildə basın. Beləliklə, dərinin istiliyi yavaş-yavaş və təbii şəkildə normal bədən istiliyinə qayıdacaqdır. Nəticədə yanıq izi olmayacaq!


Cümhuriyyət liderlərini öldürmədiyi üçün həbs edilib qətlə yetirilən bəy - Gizli tarix\n12/11/2017 [15:31] - Araşdırma - ( 3862 dəfə baxılıb)\nQarxunlu Əşrəf bəy təəssüf ki, Azərbaycan tarixinə Cümhuriyyətin baş naziri Nəsib bəy Yusifbəylinin “qatili” kimi düşüb. Bu barədə müxtəlif versiyalar da var. Guya, Ərəş bəylərbəyi olan Əşrəf bəy Nəsib bəyi evinə qonaq çağıraraq, orada öldürüb. Bəzi versiyalarda isə guya Nəsib bəyin üzərində daşıdığı böyük pul məbləğinə sahiblənmək üçün onu Kür qırağında qətlə yetirdiyini deyir.\nModerator.az xəbər verir ki, hərb tarixçisi üzrə araşdırmaçı Şəmistan Nəzirli isə uzunmüddətli araşdırmaların nəticəsində bu faktə təkzib edən dəlillərlə yanaşı, Əşrəf bəyi sonradan ölümə aparan səbəbləri də müəyyənləşdirdi.\nŞəmistan Nəzirli özünün “Qarxunlu Əşrəf bəy” kitabında yazır:\n- Bəy, buyur sarayına”¦\n- Bu sənin üçün adi "quşcuğaz" deyil, ha”¦ Bu, bir orduya bərabər Əşrəf bəy Qarxunludur. İndi Şəki üsyanının qarşısı alınacaq”¦\nO, bəxtinin gətirəcəyinə həmişə inanmışdı. İlk gəncliyindən bütün işləri uğurlu olmuşdu. Xüsusilə, bolşeviklər gələnə qədər uğursuzluq nə olduğunu bilməmişdi. Qırmızılar onu beş ildə iki dəfə həbs edib, bir dəlil-sübut olmadığına görə buraxmışdılar. Ã–zü demişkən, Şura vaxtı tale iki dəfə üzünə gülmüşdü.\nBu da üçüncüsü”¦ Bayaqkı dindirilmələrdən hiss edirdi ki, bu xına daha o xınadan deyil. İndi nədən qaçsa da, "qolçomaq" adından qaça bilməyəcəkdi. Keçmiş bəylərin, ağaların hamısı həbsxanalarda və Sibirdədir. "Şura hökuməti var - dövlətimizi aldı, bəs olmadı, indi də canımızı alır" - deyə, düşündü.\nUzanıb dincəlməyin həsrətində idi. Dünəndən başlayan sorğu-suallarda ayaq üstə durmaq və əyləşmək onu əldən salmışdı. Beli ağrıyırdı, canında qocalara xas küt sızıltı və üzücü ağrılar vardı. Əllərini dizinə qoydu, başını aşağı salıb fikrə getdi. Bağırovun müavini Aqrobanın gözünü bic-bic qıyıb verdiyi ikibaşlı sorğu-sualını unuda bilmirdi”¦


3-otaqlı mənzil kirayə verilir, Nəsimi r., 70 m - elanlar Bakida alqi satqi - Tezbazar.az\nElan kodu: 657807\nQIZIL AÇAR DAŞINMAZ ƏMLAK AGENTLİYİNDƏN İDEAL TƏKLİF !!! Nəsimi rayonu Memar Əcəmi metrosunun və Yeganə şadlıq sarayının yaxınlığında ekspermental fransız layihəli 5 mərtəbəli binanin 5-ci mərtəbəsində ümumi sahəsi 70 kv. m olan 3 otaqli yeni təmirli mənzil icarəyə verilir. Mənzil bütün əşyalar ilə təchiz edilib. Binanin qazı, suyu, işığı, KATV, isitlik sistemi KOMBİDİR. Mənzil ailəli şəxslərə icarəyə verilir. Bina mərkəzi yola yaxın yerləşdiyindən binanın yaxınlığında məktəblər, uşaq baxçaları ticarət obyektləri və digər sosial və kommersiya obyektləri yerləşir. Mənzil uzun müddətli və ailəli şəxslərə verilir. Bina dayanacağa ve ticaret merkezlərinə yaxin ərazidə yerleşir. ƏZIZ VE DƏYƏRLI MÜŞTƏRILƏR, QIZIL AÇAR Əmlak Agentliyinin Vasiteçiləri (rieltorlari) siz icarəçilərin müqavilə, rəsmi peçatiyla (imzasiyla) qanuna uyğun şəkildə öhtesine götürür, muqavilə imzalayir və keyfiyyetli xidmetiyle sizleri tam razi salir !!!\nev alqi satqisi turlar avia biletler kohne tikili yüklerin daşınması yeni bina evi samsung galaxy star 2 plus teze qiymeti sim sim nomreler yüklerin daşınması gence bina evi yeni tikili sebet.az turlar.az kondisioner ustasi velosipedler velosipedlerin satiwi seyf qapilar canon


Rusiya büdcə sekvestrinə hazırlaşır - Report.az\nNEFT $ 79.28\nRusiya büdcə sekvestrinə hazırlaşır\n12 Yanvar, 2016 12:55\nBakı. 12 yanvar. REPORT.AZ/ Rusiya hökuməti 2016-cı ilin dövlət büdcəsində 10%-lik sekvestr həyata keçirə bilər. "Report"un "Reuters"ə istinadən verdiyi xəbərə görə, Rusiya 2015-ci ildə də büdcənin 10%-lik ixtisarını həyata keçirib, nazirlik və təşkilatların xərclərini azaldıb.\nAgentlik xəbər verir ki, yeni büdcə sekvestri barədə qərar Rusiyanın baş naziri Dmitri Medvedyevin başçılığı ilə 2015-ci il dekabrında keçirilən iclasda verilib. İclasın protokoluna əsasən, yanvarın 15-dək nazirlik və təşkilatlar xərclərini 10% azaltmaq barədə təkliflərini hökumətə təqdim etməlidir. Bunu "Reuters"ə iclasda iştirak edən iki dövlət məmuru bildirib.\nQeyd olunur ki, bununla, Rusiya büdcəsi 700 mlrd. rubla yaxın vəsaitə qənaət edəcək. Bildirilib ki, əgər nazirlik və təşkilatlar yanvarın 15-dək təkliflərini təqdim etməsələr, Maliyyə Nazirliyi məcburi olaraq onların xərc limitlərini 10% azaldacaq.\nXatırladaq ki, dekabrda təsdiq olunan büdcədə neftin baza qiyməti 50 dollar/barel nəzərdə tutulub, ÜDM-in artımı 0,7% və büdcə kəsiri ÜDM-in 3%-i qədər proqnozlaşdırılır. Hazırda isə neftin qiyməti 30 dollar/barelə yaxınlaşıb. Bir qədər əvvəl Maliyyə Nazirliyi büdcə kəsirinin ÜDM-ə nisbətinin neft qiymətlərinin düşməsi fonunda 5,2%-dək artacağını istisna etmir. Büdcə kəsiri limitinin 3% həddini aşmaması üçün (Rusiya prezidentinin tapşırığına əsasən), Maliyyə Nazirliyi ümumi xərclərin 1,173 trln. rubl azaldılması zəruriliyini qeyd edib.\nРоссия готовится к секвестру бюджета


"Ey iman gətirənlər! Cümə günü namaza çağırıldığınız zaman Allahı zikr etməyə tələsin və alış-verişi buraxın. Bilsəniz, bu sizin üçün nə qədər xeyirlidir! Namaz qılınıb qurtardıqdan sonra yer üzünə dağılın və Allahın kərəmindən ruzi diləyib axtarın! Və Allahı çox zikr edin ki, bəlkə, nicat tapıb səadətə qovuşasınız!" (Cümə surəsi, 9-10).\nMüsəlmanlar üçün çox əhəmiyyətli olan bu günə Allah Təala böyük dəyər vermiş, müxtəlif hədislərə görə bəşəriyyət üçün önəmli olan bir çox hadisələr bu gündə baş vermişdir. Hədislərdə bildirildiyinə görə, Allah Adəm əleyhissəlamı cümə günü xəlq etmiş, onu cənnətə cümə günü daxil etmiş, cənnətdən cümə günü xaric etmiş, onu Yer üzünə yenə cümə günü endirmiş, tövbəsini də cümə günü qəbul edərək bağışlamışdır (Muslim). Başqa bir hədisə görə Qiyamət də cümə günü qopacaqdır (Əbu Davud). Cənnətdə insanların öz Rəblərini görəcəyini iddia edən alimlər öz kitablarında belə bir rəvayət edirlər ki, cənnət əhli cümə günləri öz Rəblərinin üzünü görəcəklər (Təbərani). Başqa bir hədisdə bildirilir ki, Allah elçisi (s.ə.s.) cümə gününü nəzərdə tutaraq demişdir: "Bu gündə elə bir saat vardır ki, həmin vaxt müsəlman olan şəxs namaza durub, uca və böyük Allahdan istədiyini diləsə, onda hökmən buna nail olar". Sonra o, əli ilə həmin dəqiqələrin azlığına işarə etmişdir (Buxari, Muslim).\nQurban bayramında ərəfat günü cümə gününə təsadüf edəndə xalq arasında o il edilən həccin "həcci əkbər" (böyük həcc) olaraq adlandırılması da cümə gününə verilən dəyərə işarə edir.\nBir şeyi də qeyd etmək lazımdır ki, xalq arasında cümə axşamı gününün xüsusi dəyər qazanması və ümumiyyətlə "cümə axşamı" termininin yaranması da əslində cümə gününün "sayəsində" olmuşdur. Belə ki, qəməri təqvimə görə növbəti gün axşam gün batandan sonra başlayır. Cümə axşamı gününün adından da bu açıq aydın görünür. Amma bəzi yerlərdə cümə axşamı gününün fonunda cümə gününün öz əhəmiyyətini sanki itirdiyi müşahidə olunur.\nCümə günü müsəlmanlar üçün böyük əhəmiyyət kəsb etdiyi və sanki bir bayram günü qəbul edildiyi üçün, cümə axşamı günü axşamdan başlayaraq maddi və mənəvi təmizliyə hər zamankından daha çox diqqət etmək lazımdır. Bu işlərin içində əsas yeri qüsl almaq tutur ki, cümə günü üçün qüsl almaq alimlərin çoxuna görə sünnət, bəzilərinə görə isə hətta fərzdir. Bundan başqa, cümə günü namaza getməzdən əvvəl dırnaq kəsmək, dişləri təmizləmək kimi gigiyenik qaydalara əməl etmək, təmiz paltarlar geyinmək, başqalarını narahat etməyən, əksinə ətrafdakılara xoş gələn gözəl ətirlərlə ətirlənmək sünnət olan əməllərdəndir. Hz. Peyğəmbərin (s.ə.s.) tövsiyəsinə əsasən cümə günü soğan, sarımsaq kimi kəskin qoxulu şeylər yeyib məscidə getmək olmaz. Mömin belə dəyərli və əhmiyyətli bir günün mənəvi havasına girməli, çoxlu Quran oxumalı, zikrlə məşğul olmalı, Rəsulullaha (s.ə.s.) salavat gətirməli və səmimi bir qəlb ilə uca Allaha dua və istiğfar (Allahdan günahların bağışlanmasını diləmək) etməlidir.\nCümə namazının dindəki yeri və hökmü\nQuran, sünnə və icmaya əsasən cümə namazı fərzdir. Fərz olduğu, Cümə suəsinin yuxarıda qeyd etdiyimiz ayəsində də göstərilmişdir. Hədis kitablarında istər cümə namazının fəziləti, istər fərz olduğu, istərsə də bu namazı səbəbsiz olaraq tərk etməyin böyük günah sayıldığı haqda səhih hədislər vardır. Əbu Hureyrənin Hz. Peyğəmbərdən (s.ə.s.) rəvayət etdiyi bir hədisdə belə deyilir: "Hər kim cümə günü qüsl alıb cümə namazı qılmaq üçün məscidə gəlsə, imam xütbəni bitirənəcən sussa və sonra da onunla birgə camaat namazı qılsa, növbəti cümə gününədək və ondan əlavə üç gün onun günahları bağışlanar" (Muslim). Başqa bir hədisdə isə bildirilir ki, cümə gününə əhəmiyyət verməyərək üç cümə namazını buraxan şəxsin qəlbi möhürlənər (Əbu Davud).\nRəvayətə görə, Hz. Peyğəmbər (s.ə.s.) cümə namazını ilk dəfə hicrət əsnasında Mədinə yaxınlığındakı Ranuna vadisində Salim ibn Avf qəbiləsinə baş çəkməyə gedərkən qıldırmışdır. Bununla bərabər cümə namazının nə zaman fərz qılındığı xüsusunda iki müxtəlif görüş ortaya çıxmışdır. Birinci görüşə görə cümə namazı Məkkədə fərz qılınmasına baxmayaraq müşriklərin təzyiqi nəticəsində orada qılmaq mümkün olmamışdır. İkinci görüşə görə isə, cümə namazı hicrət əsnasında fərz qılınmışdır və ilk cümə namazını yuxarıda qeyd etdiyimiz kimi Hz. Peyğəmbər (s.ə.s.) Ranuna vadisində qıldırmışdır.\nCümə namazı Hz. Peyğəmbərin (s.ə.s.) dövründə dini, ictimai, siyasi bir çox dəyərlərə sahib idi. Bayram ab-havasında qılınan bu namaz, müsəlmanların bir-birinə daha da isinişməsinə, bir-birilərinin problemlərindən xəbərdar olmalarına, yeniliklərin yayılmasına da xidmət edirdi. Ona görə də bu namazı başqa namazlardan fərqləndirən bir sıra xüsusiyyətləri mövcuddur. Əvvəla bu namazda müsəlmanların birliyi əsas alındığı üçün hər yerdə qılına bilməz. Bir çox görüşə görə bunun üçün rəhbərin də icazəsi əsas alınaraq müəyyən məscidlərdə qılınmalı, dövlət tərəfindən rəsmi təyin olunmuş nümayəndə isə həm xütbə oxumalı, həm də namazı qıldırmalıdır (Bu sonuncu müddəaya görə İslam qaydaları ilə idarə olunmayan ölkələrdə cümə namazının vacib olub-olmaması məsələsi mübahisəlidir). Hətta bir çox alimlərin görüşünə görə əgər kənddə və ya qəsəbədə birdən artıq məscid varsa, zərurət olmadığı halda yalnız birində cümə namazı qılınmalıdır.\nCümə namazının qılınışı və xütbə\nCümə namazı zöhr (günorta) namazının vaxtında qılnır və o namazı əvəz edir. Yəni cümə namızını qılan şəxs günorta namazını qılmır. Namazın əsas şərti iki rükətdən ibarət namaz və xütbədir. Fərz namazdan əlavə iki sünnət namazı da vardır ki, birincisi (dörd rükət) fərz namazdan əvvəl, ikincisi isə (iki və ya dörd rükət) namazdan sonra qılınır. Cümə namazında iki əzan (biri xarici, biri daxili), bir iqamə gətirilir. Birinci əzan ucadan verilir və bundan sonra sünnət namazı qılınır. Bunun ardından nisbətən alçaqdan, məscidin içi üçün ikinci əzan verilir. Bu vaxt imam minbərə çıxaraq xütbə söyləməyə başlayır. Xütbə bitdikdən sonra iqamə gətirilir və camaat halında iki rükətlik fərz namazı qılınır. Bu namazdan sonra isə yenə də sünnət namazı qılınır.\nYuxarıda da qeyd etdiyimiz kimi cümə namazının əsas şərtlərindən biri xütbədir. "Xütbə" sözü kiməsə xitab etmək, bir şey söyləmək deməkdir. Xütbə İslamın ilk dövrlərindən çox mühüm xüsusiyyətə malik olmuşdur. Hz. Peyğəmbər (s.ə.s.) öz xütbələrində yeni gəlmiş vəhylərdən, təzə əmr olunmuş ibədətlərdən danışardı. Lakin dini mövzulardan başqa dünyəvi mövzulara da öz xütbələrində yer vermiş, ictimai münasibətlərdən, görüləcək işlərdən, döyüşlərdən, bu döyüşlərdə əldə olunmuş qənimətlərin bölüşdürülməsindən, müxtəlif tədbirlərdən də danışmışdır. Xüləfai-Raşidin dövrünün sonlarından başlayaraq cümə namazının xütbələri yavaş-yavaş daha çox siyasi məzmun almağa başlamışdır. Bəzi yerlərdə və dövrlərdə Həzrəti Əliyə, bəzi yerlərdə və dövrlərdə isə Müaviyəyə lənət oxunduğu tarixi faktlardır.\nDövrümüzdə dini maarifləndirməyə böyük ehtiyacın olduğunu nəzərə alsaq xütbələrdə əsasən dini mövzulardan, İslamın əsaslarından bəhs etmək daha məqsədəuyğundur. Çünki xütbə, həftədə bircə gün bir yerə yığılmış möminlərə savadlı bir şəkildə qısa zaman içərisində nələri isə öyrətmək üçün bir fürsətdir. Xütbə əsasən bu məqsədlə, müsəlmanların bilmədikləri xüsuslarda maariflənməsi üçün nəzərdə tutulmuşdur. Bu səbəblə camaatın bildiyi dildə və başa düşüləcək bir tərzdə söylənməlidir. Namaza gələn hər bir müsəlman xütbəni diqqətlə dinləməlidir. Xütbə söylənən zaman danışmaq və ya danışan adamı danlamaq, namaz qılmaq, ehtiyac olmadığı halda bayıra çıxmaq kimi əməllər məkruhdur və yolverilməzdir.\nTarix: 10.06.2015 / 17:33 Müəllif: Aziza Baxılıb: 185 Bölmə: Maraqlı melumatlar\n"Qırx" Kəlməsi Haqda Qırx Incəlik\nEhli Xilaf Ve Vehabiler Iddiyasi\nBalaca Murad Və Anası Haqqında Qısa Hekayə\nLə İləhə İlləllah deməyin faydaları...\nƏvvəl Uşaqların Atası, Sonra Uşaqlar!\nEn Yaxsi Qadin O Qadindir Ki,\nAllah Qorxusu !!!\nXanım Fatimeyi-Zəhra (s.ə.)-nın Mübarək Adları\nMEHKUMUN KÖNÜL DEFTERINDEN.\nİslamda Cinsi Əlaqə


Yay Anları - Ənənəvi reseptlər - 2021\nSon vaxtlar bu blogda yemək haqqında çox danışırdım, çox deyil. Bunu dəyişdirmək üçün bu gün bu günə qədər yayım haqqında bir az məlumat verəcəyimi düşündüm. Mən də sənin haqqında eşitmək istərdim.\nYüksək temperaturu bir kənara yazın, çox xoş oldu. Keçən il həftənin altı günü işləyirdim ki, bu da tipik yay işləri üçün az vaxt qoyurdu. Günün doğuşunu gərgin səhər gedişində izlədim. Günəş şüaları ofis binamdakı pəncərədən işarə vurdu. Əyləncəli uşaqlıq yaylarının antitezi idi; böyüyən yay heç vaxt bu qədər qayğısız olmayacaq, amma buna baxmayaraq ləzzətli olmalıdır.\nBu il yayı və təklif etdiyi hər şeyi yaşamağa qərar verdim. Yay, nəhayət, eyvanlarda uzun söhbətlərin, qarşıdakı tarlada atəşböcəklərinin seyrinin və hovuz kənarında istirahətin mövsümüdür. İsti yay gecələri velosiped gəzintiləri və dostları ilə bar verandalarında oturmaq üçün nəzərdə tutulub.\nBəzi yay təcrübələrimi yol boyu çəkdiyim Instagram fotoları ilə bölüşəcəyimi düşünürdüm. Hər şeydən əvvəl, ən yaxşı dostum, gözəl kızı Ruby'ü dünyaya gətirdi. On barmağı, on barmağı və qara saçlı bir yükü var. Onun böyüməsini izləməkdən çox həyəcanlıyam.\nRuby anadan olduqdan bir neçə gün sonra Denver bölgəsində dörd şərəfli gün keçirdim. Doksan dərəcə heç vaxt özünü yaxşı hiss etməyib! Ailəm və mən əmiuşağımın Qayalı dağların ətəklərindəki toy andlarına şahid olduq. Kollec dostum Kirsten mənə mərhəmətlə Boulderdəki qonaq otağını təklif etdi (şəkildə deyil). İki gün ərzində Boulder dərəsi boyunca velosiped sürdük, otel hovuzuna çırpıldıq və yudumladıq və nahar etdik. hər yerdə Pearl Street. Eynən.\nÇərəz mənim yatağımda sərin tutur, pərəstişkarının yuxusuna girir. Sərin qalmaq qızdırmalı isti günortalar zamanı əsas motivasiyamızdır. Oklahoma’nın iyul ayındakı əyalətdəki ortalama istiliyi, hər ay ərzində hər əyalət üçün rekord göstəricidir, bu da əvvəllər çox hamilə olan dostumu ağlatdı. Mən də ağlamaq istəyirdim.\nHəm də şənbə günü səhər saatlarında əkinçilər bazarında yerli xiyar suyu istehlak etdim və yerli meyvə və tərəvəzlərə yüklədim. O zəhmətkeş cütçülər olmadan şaftalı həftəsi edə bilməzdim.\nYay əlbəttə ki, heç də əyləncəli və oyun deyildi. Evdən çox çalışıram və bu bloqda çox çalışıram. Yerli bir jurnalda işləyirəm və bu yay bədii rəhbər vəzifəsinə yüksəldim. Dünən gecə ikinci sayımı printerə göndərdim. Sabit diskimə sığacaq qədər çox yemək fotoşəkili çəkmişəm, görünür ki, bəhrəsini verir! Son yeddi ildə evə çağırdığım kollec şəhərindən bezmişəm və bir addım atmağı düşünürəm.\nYaşlandıqca dəyişən fəsilləri qiymətləndirməyi öyrəndim və bunlarsız gedə biləcəyimi düşünmürəm. Əvvəllər ayın fazaları kimi verilmişdilər, amma anladım ki, digər bölgələrdə də hava bir qədər sabit qalır. Bir ili dörd fəsil olmadan necə qeyd edəcəyimi bilmirəm - özümü Neverlandda yaşadığımı hiss edərdim.\nMövsümlər mənim üçün hava dəyişkənliyindən daha çox şeydir. Hər zaman hər şeyə sahib ola bilməyəcəyimizi ana təbiətin xatırlatması kimi görünürlər. Yayın müsbət tərəflərinə diqqət yetirməyə çalışıram, amma lənət olsun, isti! Hal-hazırda hovuz kənarında qarpız yeyə biləcəyimə görə rahatlayıram. Bir neçə aydan sonra səhər yeməyində alma yulafından zövq ala biləcəyəm, sonra çərəz payız havasında Çərəzlə uzun gəzintilər (gözləyə bilmirəm!).\nYay sizin üçün nə deməkdir? Fəsilləri qeyd olunan və ya il boyu davamlı hava şəraiti olan bir ərazidə yaşayırsınız? Mən sizin perspektivlərinizə can atıram!\nVideoya baxın: Talıb Tale u0026 Zeynəb Həsəni - Səbr Elə Akustik 2020 (Iyul 2021).\nCopyright 2021 \_ Tariflər, kitablar, TV şouları və restoranlar üçün rəsmi veb sayt \_ Yay Anları


“Caspian Energy” jurnalının İtaliyanın iqtisadi inkişafına həsr olunmuş xüsusi nömrəsi dərc olunacaq\n15:58 19 İyun 2015\n“Caspian Energy” jurnalının İtaliyanın iqtisadi inkişafına həsr olunmuş xüsusi nömrəsi dərc olunacaq.\nCaspian European Club-dan AZƏRTAC-a verilən məlumata görə, bu barədə Caspian Energy İnternational Media Group-un prezidenti və baş redaktoru Natalya Əliyevanın və redaksiyanın əməkdaşlarının İtaliyanın Azərbaycan Respublikasındakı fövqəladə və səlahiyyətli səfiri Campaolo Kutilo ilə görüşündə bildirilib.\nGörüşdə Caspian European Club və Caspian Energy İnternational Media Group çərçivəsində əməkdaşlığın genişləndirilməsi imkanları, həmçinin İtaliya iqtisadiyyatının inkişafına həsr olunmuş xüsusi nömrənin buraxılışı müzakirə olunub.\nİtaliyanın Azərbaycan Respublikasındakı fövqəladə və səlahiyyətli səfiri Campaolo Kutilo “Caspian Energy” jurnalına eksklüziv müsahibəsində Azərbaycanla İtaliya arasındakı əməkdaşlığın perspektivlərindən bəhs edib: “Əlbəttə ki, gələcək inkişaf üçün bizim potensialımız var. Buna görə də əvvəlki kimi yenə də hazırkı göstəriciləri qənaətbəxş hesab etmirik. Biz bundan da yüksək nəticələr əldə edə bilərik. Son üç-dörd il ərzində İtaliyadan Azərbaycana ixracın həcmində əhəmiyyətli dərəcədə artım müşahidə olunub. 2011-ci ildə İtaliyadan Azərbaycana ixracın həcmi 200 milyon avrodan az olduğu halda 2014-cü ildə bu rəqəm 600 milyon avroya yüksəlib. Bütün bu faktlar əməkdaşlığımızın inkişafından xəbər verir”.\nO, həmçinin qeyd edib ki, İtaliya Azərbaycanın əsas ticarət tərəfdaşıdır. “Azərbaycan 2014-cü ildən İtaliyaya ilk neft tədarükçüsüdür. Bildiyiniz kimi, İtaliya “Cənub qaz dəhlizi” layihəsində tərəfdaş qismində çıxış edir. Biz də öz növbəmizdə Azərbaycan da daxil olmaqla bütün tərəfdaşlarımızla 2016-cı ildə Transadriatik qaz kəmərinin (TAP) tikintisinə başlamaq öhdəl iyini öz üzərimizə götürdük”.\nBirinci Avropa Oyunlarına toxunan səfir bu oyunların olduqca böyük əhəmiyyət kəsb etdiyini, açılış mərasiminin möhtəşəm olduğunu diqqətə çatdırıb. “Biz həmin mərasimdə iştirak etməyimizdən şad olduq. Hesab edirəm ki, bu, Azərbaycan üçün əla başlanğıcdır”, - deyə səfir bildirib.\nXəbərin orijinal ünvanı: http://azertag.az/xeber/Caspian_Energy_jurnalinin_Italiyanin_iqtisadi_inkisafina_hesr_olunmus_xususi_nomresi_derc_olunacaq-865331\nCaspian Energy jurnalının İtaliyanın iqtisadi inkişafına həsr olunmuş xüsusi nömrəsi dərc olunacaq